লোন হন্দোকপা হায়বসি ভারততা হান্নদগী চত্থরক্লিবা থবক পরিং অমনি হায়বসি অচুম্বনি; হায়রিবা হীরম অসিদা মীয়াম্না মায়পূননা শরূক য়াবগী তঙাইফদবা অমা লাক্লিবা অসিদি লৈবাকসিদা পায়খতলিবা হন্দোকপগী থবকশিংদা খেন্নবা অমা লৈবা- হায়বদি পায়খতলিবা দিসিপ্লিনশিংদা অমসুং লোনশিংদা খেন্নবগা লোয়ননা হন্দোক্লবা মচাকশিং অদুগী মগূনদা খেন্নবা, অপাবশিংদা য়ৌহনবা অমসুং ফংহনবগী থবক্তা খেন্নবা কয়া লৈবদগীনি৷ হন্দোকপগী থবক অসিনা লাইরিক-লাইশু হৈরবা থবক ফংদবা মীওইশিংবু মপূক্নীং থৌগতপীদুনা শেন্থোক লৈজবা শিনফম অমগা লোয়ননা মীয়ামগী মতেং পাংননবা মীয়ামদা হকথেংননা অমসুং নাকোইননা থবক ফংহনবসু ঙমগনি৷